b'\n_START_ARTICLE_\nTaxa d\'alcohol\xc3\xa8mia\n_START_PARAGRAPH_\nEl  control o test d\'alcohol\xc3\xa8mia  (BAC) mesura la concentraci\xc3\xb3 d\'alcohol a la sang. S\'obt\xc3\xa9 per mitj\xc3\xa0 d\'un percentatge de la massa, la massa pel volum o una combinaci\xc3\xb3 d\'ambdues. Per exemple, un nivell de 0,2% d\'alcohol en sang significa 0,2 g d\'alcohol per cada 100 mL de sang - (1\xe2\x80\xb0 = 1 g/kg \xe2\x89\x99 1,06 g/L; 1 g/L \xe2\x89\x99 0,94 g/kg = 0,94\xe2\x80\xb0)_NEWLINE_Quan es mesura per l\'alcohol detectat en l\'aire espirat, la unitat utilitzada \xc3\xa9s la de  mil\xc2\xb7ligrams per litre d\'aire , que en la pr\xc3\xa0ctica usual es converteix de manera convencional en  grams per litre de sang , multiplicant pel coeficient 2, encara que aquest test \xc3\xa9s menys prec\xc3\xads, ja que la presa de medicaments per inhalador o l\'\xc3\xbas d\'alguns esprais bucals amb etanol poden donar lloc a mesures molt superiors a les reals._NEWLINE_A Espanya actualment la llei permet la conducci\xc3\xb3 si la  taxa d\'alcohol\xc3\xa8mia  no supera els 0,25 mil\xc2\xb7ligrams per litre en l\'aire espirat o 0,5 g per litre en sang, excepte en els casos de conductors amb menys de 2 anys de carnet o els professionals (camioners i conductors d\'autobusos), en qu\xc3\xa8 la xifra \xc3\xa9s de 0,3 g/L de l\'alcohol en sang, que equival a 0,15\xc2\xa0mg/L en l\'aire espirat. Per sobre d\'aquestes xifres, s\'apliquen les sancions corresponents en l\'anomenat carnet per punts, que preveu la retirada de 4 punts, o 6 punts si se supera el doble del valor l\xc3\xadmit.\n_START_SECTION_\nPrograma per Iphone\n_START_PARAGRAPH_\nS\'han desenvolupat aplicacions per calcular la  taxa d\'alcohol\xc3\xa8mia  segons la ingesta d\'alcohol com ara  "Control de Alcohol\xc3\xa8mia" d\'Applistars  per dur-la a l\'Iphone i evitar aix\xc3\xad posar-se al volant en cas de dubte.'